गांधी मैदान के निकट बम विस्फोट, 4 बच्चे घायल  
बिहार की राजधानी पटना में ऐतिहासिक गांधी मैदान के निकट एक कूड़ेदान में मंगलवार को बम विस्फोट होने से चार बच्चे घायल हो गए।
बिहार की राजधानी पटना में ऐतिहासिक गांधी मैदान के निकट एक कूड़ेदान में मंगलवार को बम विस्फोट होने से चार बच्चे घायल हो गए। घायलों को अस्पताल में भर्ती कराया गया है, जहां उनकी हालत खतरे से बाहर है। पुलिस ने मामले की जांच शुरू कर दी है।  पुलिस के अनुसार राजधानी के अति व्यस्तम इलाके गांधी मैदान के निकट एक कूड़ेदान में बम विस्फोट होने से वहां कचरा एकत्र कर रहे चार बच्चे घायल हो गए। चारों को इलाज के लिए पटना मेडिकल कॉलेज अस्पताल (पीएमसीएच) भेज दिया गया है। घायल बच्चों की उम्र सात से नौ वर्ष के बीच है।   एक पुलिस अधिकारी ने कहा कि कूड़ेदान के पास बम कैसे आया यह जांच का विषय है। पुलिस घटनास्थल पर पहुंच गई है तथा पूरे मामले की छानबीन शुरू कर दी गई है। सभी घायल खतरे से बाहर हैं।